Obama razgovarao sa Huom o trgovini, klimi i Tibetu
Američki predsednik Barak Obama i kineski predsednik Hu Đintao obećali su posle današnjih razgovora u Pekingu da će sarađivati na suzbi
Predsednik je razgledao ostatke kineske drevne prošlosti. Ali se usredsredio i na izazove današnjice. Njegov razgovor sa kineskim liderom, trajao je satima. Nije postignut prodor, ali je proces nastavljen. Predsednik Hu je izjavio da su razgovarali o svemu – od globalne ekonomije, neširenja nukleranog oružja, do klimatske promene. Hu je rekao da je postignut napredak i naglasio da je potrebnna konkretna akcija da bi se ogovorilo na – kako se izrazio – zajedničke izazove. Predsednik Obama je rekao da saradnja Sjedinjenih Država i Kine nikada nije bila važnija. „ Obama je rekao da je partnerstvo sa Kinom kritično za prevazilaženje sadašnje ekonomske recesije i suzbijanje globalnog zagrevanja. On je govorio i o potrebi zajedničkog rada u pogledu nuklearnih ambicija Irana i Severne Koreje. Kina igra ključnu ulogu u pregovorima sa Severnokorejcima i uoči susreta u Pekingu, bilo je nagoveštaja da će predsednik Obama tražiti kinesku pomoć u povećavanju pritiska na Teheran. Veličajući dobre strane veza sa Kinom, Obama je jasno rekao da će glasno govoriti i o postojećim razlikama. Govorio je uopšteno o ljudskim pravima, ali posebno o Tibetu. Dva predsednika posle razgovora nisu odgovarala na pitanja novinara. Na kraju dana, pojavili su se na zvaničnom državnom prijemu i ponovo izneli nadu u jače odnose. Predsednik Obama sutra završava posetu Kini.